Αγαπητοί σύντροφοι και φίλοι, εκ μέρους της Τοµεακής 
Οργάνωσης του ΚΚΕ στην Κύπρο σας καλωσορίζω στην σηµερινή 
μας συγκέντρωση στην Λευκωσία. 

Θεωρούμε ιδιαίτερα σηµαντική την σηµερινή συγκέντρωση, 
καθώς πραγµατοποιείτε σε µια περίοδο όπου οι εξελίξεις είναι 
ιδιαίτερα κρίσιµες για τους λαούς στην περιοχή µας, στην περιοχή 
της Αν. Μεσογείου. Οι εξελίξεις αυτές επιβάλουν αγωνιστικό 
συναγερμό. Το Κόμμα µας πήρε και θα πάρει όλες εκείνες τις 
πρωτοβουλίες που απαιτούνται ώστε να αποκαλύπτει µε συνέπεια 
στον ελληνικό λαό οι κίνδυνοι από τους ιμπεριαλιστικούς 
πολέμους, συμβάλλει καθοριστικά στην ενδυνάµωση της πάλης 
ενάντια στη συμμετοχή της χώρας στους ιμπεριαλιστικούς 
σχεδιασμούς, στις ξένες βάσεις, στην αλλαγή και επαναχάραξη 
των συνόρων της περιοχής, που μεθοδεύουν τα ιµμπεριαλιστικά 
κέντρα. 

Παλεύει σταθερά για τον απεγκλωβισμµό της Ελλάδας από τις 
ιμπεριαλιστικές ενώσεις και τον καπιταλιστικό δρόµο ανάπτυξης 
που είναι η αιτία των πολέμων και της προσφυγιάς. 

Τα στελέχη, µέλη και φίλοι του ΚΚΕ στην Κύπρο στέλνουµε 
μήνυμα ισχυροποίησης του ΚΚΕ, παλεύοντας καθημερινά οι θέσεις 
του να φτάσουν σε περισσότερους εργαζόµενους. 

Με την ευκαιρία θέλουμε να ευχαριστήσουμε τους Έλληνες 
μετανάστες στην Κύπρο αλλά και τους Κύπριους φίλους µας που 
από το υστέρηµα τους ενίσχυσαν το Κόμμα µας στην οικονομική 
εξόρμηση που ολοκληρώθηκε πριν λίγες μέρες. ΗΠ υπερκάλυψη του 
πλάνου της Τοµμεακής Οργάνωσης Κύπρου, καθώς και η πρώτη 
θέση που καταλάβαμε μεταξύ των Οργανώσεων εξωτερικού του 
Κόμματος µας, στέλνει μήνυμα εμπιστοσύνης στο ΚΚΕ, μήνυμα 
αγωνιστικότητας και αισιοδοξίας ότι οι λαοί θα ξυπνήσουν και θα 


βάλουν οι ίδιοι τη σφραγίδα τους στις εξελίξεις. 


